2.6.2022
ET
Euroopa Liidu Teataja
L 151/49
(34)
Kohtumine näitas, et CAC KZ ja AAK peavad esitama komisjonile teatavate toimingute ja võetud meetmete kohta siiski täiendavaid selgitusi ja tõendeid.
Samuti palus komisjon CAC KZ-l ja AAK-l läbi vaadata parandusmeetmete kava ja arendada edasi liidu kohapealse kontrollkäigu käigus kindlaks tehtud ohutuspuudujääkide algpõhjuste analüüsi, et arutada seda järgmisel tehnilisel koosolekul.
(35)
ELi lennuohutuskomitee 2021. aasta novembris peetud arutelude järelmeetmena kutsus komisjon CAC KZ, AAK ja lennuettevõtja Air Astana 17. mail 2022 ELi lennuohutuskomiteesse ärakuulamisele, ja seda kinnitati ka 2022. aasta aprillis toimunud tehnilisel koosolekul.
(36)
Ärakuulamise käigus tutvustasid CAC KZ ja AAK komisjonile ning ELi lennuohutuskomiteele Kasahstanis serditud lennuettevõtjate ohutusjärelevalve tagamiseks kehtestatud süsteemi.
Nad tutvustasid Kasahstani lennuohutuse riiklikku arengukava, mis sisaldab meetmeid Kasahstani lennutranspordi tõhususe suurendamiseks, ja hõlmab muu hulgas ka asjakohaste rahvusvaheliste ohutusstandardite tõhusat rakendamist.
Lisaks tutvustas AAK viimaseid muudatusi oma organisatsioonilises struktuuris, Kasahstani lennundussektori suurust ning ICAO poolt 2021. aasta augustis korraldatud koordineeritud valideerimismissiooni tulemusi.
(37)
CAC KZ ja AAK rõhutasid oma kindlat soovi olukorda jätkuvalt parandada ning esitasid komisjonile ja ELi lennuohutuskomiteele põhjaliku ja üksikasjaliku ülevaate sellest, kuidas on rakendatud liidu poolt 2021. aasta septembris korraldatud kohapealse kontrollkäigu tulemuste põhjal koostatud parandusmeetmete kava.
Parandusmeetmete kava hõlmas edaspidiseks püstitatud strateegilisi eesmärke, nagu Kasahstani õigusraamistiku muutmine, AAK käsiraamatud ja menetlused, kvaliteedijuhtimissüsteemi jätkuv parandamine ning rahvusvaheliste ohutusstandardite veelgi tõhusam rakendamine.
(38)
Ärakuulamise käigus kohustusid CAC KZ ja AAK hoidma komisjoni kursis edasiste meetmetega, mis võetakse liidu 2021. aasta kohapealse kontrollkäigu ajal tehtud muude tähelepanekute suhtes.
Lisaks kinnitasid CAC KZ ja AAK ärakuulamise käigus oma valmisolekut jätkata ohutusalast dialoogi, mis muu hulgas hõlmab asjakohase ohutusteabe edastamist ja täiendavaid koosolekuid, mis toimuvad komisjoni kindlaksmääratud ajal ja kohas.
(39)
Tõendid näitavad, et CAC KZ ja AAK võetud meetmed aitavad juba praegu suurendada nende suutlikkust teostada järelevalvet Kasahstani lennutegevuse üle.
Siiski tuleks veelgi parandada nende suutlikkust jälgida, et Kasahstanis serditud lennuettevõtjate tegevus oleks kooskõlas asjakohaste rahvusvaheliste ohutusstandarditega, ning muu hulgas tagada, et selliseks ohutusjärelevalveks on olemas piisavad vahendid.
(40)
Esitatud teabest ilmneb, et alates 2021. aasta oktoobrist on CAC KZ ja AAK teinud märkimisväärseid edusamme asjakohaste rahvusvaheliste ohutusstandardite rakendamisel.
Komisjon ja amet märkisid, et nad kavatsevad ka edaspidi toetada CAC KZi ja AAK jõupingutusi Kasahstani lennuohutussüsteemi täiendavaks tugevdamiseks.
(41)
Ärakuulamise käigus andis lennuettevõtja Air Astana ülevaate oma praegusest õhusõidukipargist ning olemasolevatest ressurssidest ja rajatistest.
Ta kirjeldas oma töökindlat ja hoolikalt välja arendatud ohutusjuhtimis­ süsteemi ja kvaliteedijuhtimissüsteemi.
Lennuettevõtja märkis, et ta kasutab ohutus-, kvaliteedi- ja riskijuhtimi­ sandmete, sealhulgas väsimusriski juhtimise süsteemi integreerimiseks tarkvaravahendeid.
(42)
Vastuseks ELi lennuohutuskomitee järelepärimisele andis lennuettevõtja ülevaate ka lennuettevõtja Air Astana suhtes aastatel 2021–2022 tehtud järelevalvetoimingutest ning kinnitas, et tema koostöö CAC KZi ja AAKga on paranenud.
(43)
ELi lennuohutuskomitee jõudis oma arutelude põhjal järeldusele, et erilist tähelepanu tuleks pöörata Kasahstani ohutusalase olukorra ja selle arengu pidevale jälgimisele, sealhulgas CAC KZ ja AAK korrapäraste eduaruannete kaudu, ning võimalusele kutsuda nad osalema veel ühel ärakuulamisel ELi lennuohutuskomitees.